Små til middelsstore, avlangt-ovale, langbeinte, fint hårete, brune mycelbiller. Antennene er nokså tynne, knapt halvparten så lange som kroppen, knapt utvidet mot spissen og uten en avsatt klubbe. Hodet er rundet, kraftig innsnevret bak fasettøynene. Pronotum er rundet, ytterkanten danner en kontinuerlig kurve med ytterkanten av de rundede dekkvingene. Beina er nokså lange med kraftige sporer på leggene.